wickkiey/tamil-wikipedia-chunked huggingface dataset:
# இராமநாதன் செட்டியார் நகராட்சி உயர்நிலைப்பள்ளி, காரைக்குடி

## தோற்றமும் வளர்ச்சியும்

சிவகங்கைச் சீமையிலே, தேவகோட்டை கல்வி மாவட்டத்திலே அனைவராலும் பாராட்டப்படக்கூடிய அளவில் மிகச் சிறந்த பள்ளியாக வெற்றி நடை போட்டுக் கொண்டிருக்கும் எம் பள்ளியான இராமநாதன் செட்டியார் நகராட்சி உயர்நிலைப்பள்ளியானது 2013-14 ம் கல்வியாண்டில் நடுநிலைப்பள்ளியிலிருந்து உயர்நிலைப்பள்ளியாக தரம் உயர்த்தப்பட்டது. இப்பள்ளியானது உயர்நிலைப்பள்ளியாக தரம் உயர்த்தப்பட்ட போது 200 மாணவர்கள் கல்வி பயின்றனர். 2014 -15 ம் கல்வியாண்டில் 318 மாணவர்களும், 2015 -16ம் கல்வியாண்டில் 478 மாணவர்களும், 2016 -17ம் கல்வியாண்டில் 705 மாணவர்களும் கல்வி பயின்றனர் இக்கலவியாணடில் 960 மாணவர்கள் கல்வி பயின்று வருகின்றனர் என்பதை மிகவும் பெருமையுடன் தெரிவித்துக் கொள்கிறோம்.
# இராமநாதன் செட்டியார் நகராட்சி உயர்நிலைப்பள்ளி, காரைக்குடி

## ஆசிரியர்களின் எண்ணிக்கை

எம் பள்ளி உயர்நிலைப்பள்ளியாக தரம் உயர்த்தப்பட்ட போது தலைமையாசிரியர் மற்றும் பட்டதாரி ஆசிரியர்கள் உட்பட 8 பேர் பணியாற்றினர். இன்று 21 ஆசிரியர்கள் பணியாற்றி வருகிறோம் என்பதை மகிழ்வுடன் தெரிவித்துக் கொள்கிறோம
# இராமநாதன் செட்டியார் நகராட்சி உயர்நிலைப்பள்ளி, காரைக்குடி

## தேர்ச்சி விபரம்

பத்தாம் வகுப்பு அரசு பொதுத் தேர்வில், ஒவ்வொரு ஆண்டிலும் எம் பள்ளி மாணவர்கள் 100 சதவீதம் தேர்ச்சி அடைந்து பள்ளிக்கு பெருமை சேர்த்து வருகின்றனர். 2014 -15 கல்வியாண்டில் பத்தாம் வகுப்பு அரசுப் பொதுத் தேர்வில், முதல் மதிப்பெண் 483, 2015 -16 கல்வியாண்டில் பத்தாம் வகுப்பு அரசுப் பொதுத் தேர்வில் முதல் மதிப்பெண் 477, 2016 -17 கல்வியாண்டில் பத்தாம் வகுப்பு அரசுப் பொதுத் தேர்வில், முதல் மதிப்பெண் 478. மேலும் இக்கல்வியாண்டில் சமூகவியல் பாடத்தில் 14 பேர் நூற்றுக்கு நூறு மதிப்பெண் பெற்று சாதனை படைத்துள்ளனர். இம் மாணவர்கள் சிறந்த மதிப்பெண்கள் பெறும் பொருட்டு சிறப்பு பயிற்சி வகுப்புகள் நடத்தப்பட்டு வருகிறது.
பள்ளிக்கல்வி இயக்குநர் முனைவர். எஸ். கண்ணப்பன் அவர்கள், 3.02.17 அன்று எம் பள்ளிக்கு வருகை தந்து, பார்வையிட்டு, சிறந்த பள்ளியென பாராட்டிள்ளார். பள்ளிக் கல்வி இணை இயக்குநர் (முறைசாராக் கல்வி) திரு. செல்வக்குமார் அவர்களும், பள்ளிக் கல்வி இணை இயக்குநர் (இடைநிலைக் கல்வி) திரு.நரேஷ் அவர்களும் பார்வையிட்டு, பாராட்டியுள்ளார்கள்;.
# இராமநாதன் செட்டியார் நகராட்சி உயர்நிலைப்பள்ளி, காரைக்குடி

## பள்ளியின் சாதனைகள்

- காரைக்குடி உமையாள் இராமநாதன் மகளிர் கல்லூரியில் நடத்தப்பட்ட மலர்கொத்து செய்யும் போட்டியில் செல்வன். வினோத்குமார் முதல் இடத்தில் வெற்றி பெற்று, மாண்புமிகு மத்திய அமைச்சர் மாண்புமிகு நிர்மலா சீத்தாராமன் அவர்களிடம் பரிசு பெற்றார் என்பதை மிகவும் பெருமையுடன் தெரிவித்துக் கொள்கிறோம்.
- மாவட்ட அளவிலான புத்தாக்க அறிவியல் கண்காட்சி போட்டியில் எங்கள் பள்ளி மாணவி செல்வி. சபானா, இக்கல்வியாண்டில் சிவகங்கை மாவட்டத்தில் முதலிடம் பெற்றார்.
- குறுவளமைய அளவிலான அறிவியல் கண்காட்சியில் சிறந்த பள்ளிக்கான விருதை, எம் பள்ளி வென்றது.
- மதுரையில் நடைபெற்ற மாநில அளவிலான கராத்தே போட்டியில், ஏழாம் வகுப்பு மாணவன் பழனிக்குமார் இரண்டாம் பரிசு பெற்றார்.
- தேவகோட்டையில் நடைபெற்ற மாநில அளவிலான சதுரங்கப்போட்டியில் எங்கள் பள்ளி மாணவன் செல்வன். எஸ். தீபக் பரிசு பெற்றார்.
- 2015-16ம் கல்வியாண்டில், தேசிய வருவாய் வழி திறனறிவுத் தேர்வில் ஒரு மாணவன் தேர்ச்சி பெற்றார். 2016 -17 ம் கல்வியாண்டில் 5 மாணவர்கள் தேர்ச்சி பெற்றுள்ளார்கள்.
- முத்தையா அழகப்பா மெட்ரிக் மேல்நிலைப்பள்ளியில் நடைபெற்ற பிரமிடு அமைக்கும் போட்டியில் எம் பள்ளி மாணவர்கள் மூன்றாம் இடம் பெற்றனர்.
- பள்ளி பரிமாற்றுத்திட்டத்தின் கீழ் எங்கள் பள்ளியானது, வைரவன்பட்டி ஊராட்சி ஒன்றிய நடுநிலைப்பள்ளியோடு இணைந்து மாணவர்களின் கற்றல் திறன் மேலும் சிறப்பு அடைய இணைந்து செயலாற்றி வருகிறது.
- அனைவருக்கும் இடைநிலைக் கல்வித்திட்டத்தின் மூலம் ELCOM PROJECT எங்கள் பள்ளிக்கு வழங்கப்பட்டுள்ளது.
# தற்செயலான பிடிப்பு

மீன்பிடித்தலில், **தற்செயலான பிடிப்பு** (*incidental catch*) என்பது தற்செயலாக பிடிக்கப்பட்ட ஆனால், தக்கவைக்கப்பட்ட பிடிப்பின் பகுதியைக் குறிக்கிறது. இது நிராகரிப்புகளிலிருந்து வேறுபடுத்தப்படலாம், அதாவது திட்டமிடப்படாத பிடிப்புகளின் வழியாக கிடைக்கப்படுபவற்றில் சில பிடிக்கப்பட்டு பின்னர் கடலிலேயே திருப்பி விடப்படுகின்றன. மேலும் இலக்கு வைக்கப்பட்ட உயிரினங்களுடன் பிடிபட்ட அனைத்து இலக்கு அல்லாத உயிரினங்களையும் உள்ளடக்கிய ஒரு துணை வகை மீன் பிடிப்பு ஆகும்.இது அப்புறப்படுத்துதலுக்கு (discards) எதிர்மறை, இதில் ஆரம்பத்தில் நிர்ணயிக்கப்படாத பிடிப்பை பிடித்துவிட்டால் திருப்பி கடலில் விடப்படும். மூலப்பிடிப்பு (bycatch) என்பது நிர்ணயிக்கப்பட்ட இனங்களுடன் மற்ற இனங்களுக்காகவும் ஏற்படுத்தப்பட்டது.  
தற்செயலான பிடிப்பு மற்றும் இதர பிடிப்புகளை உணவு மற்றும் வேளாண்மை அமைப்பு வரையறுத்துள்ளது.:  
- நிர்ணயிக்கப்பட்ட பிடிப்பு: ஒரு குறிப்பிட்ட கடல்வாழ் உயிரினங்கள் கூடும் இடத்தில் பிடிப்பை குறிக்கிறது, எடுத்துக்காட்டு இறால்.
- தற்செயலான பிடிப்பு: நிர்ணயிக்கப்படாத பிடிப்பைத் தக்கவைத்தல்.
- அப்புறப்படுத்தப்பட்ட பிடிப்பு: பொருளாதாரம், அரசியலமைப்பு மற்றும் தனிப்பட்ட விருப்பங்களுக்காக பிடிப்பட்டதில் ஒரு பகுதி திருப்பி கடலுக்குள் விடப்பட்டுதல்.
- மூலப்பிடிப்பு: தற்செயலான பிடிப்பு மற்றும் அப்புறப்படுத்தப்பட்ட பிடிப்பின் கூட்டு.
# அமா துமா

**அமா துமா** (Hama Tuma 1949) என்பவர் எத்தியோப்பியாவைச் சேர்ந்த கவிஞர், எழுத்தாளர் மற்றும் அரசியல் செயற்பாட்டாளர் ஆவார். அம்காரியம், ஆங்கிலம் ஆகிய மொழிகளில் எழுதி வருகிறார்.  
அமா துமா அட்டிசு அபாபாவில் பிறந்தார். அட்டிசு அபாபா பல்கலைக் கழகத்தில் சட்டம் படித்தார். சனநாயகம், நீதி, நியாயம் ஆகியவற்றுக்காக எழுதி வருகிறார். இதன் காரணமாக எத்தியோப்பிய அரசுகள் இவரைத் தடை செய்தன. இவருடைய எழுத்துப் படைப்புகள் ஆங்கிலம் இத்தாலி பிரெஞ்சு எபிரேய மொழிகளில் ஆக்கம் செய்யப்பட்டுள்ளன. அமா துமா பல நாடுகளுக்குப் பயணம் செய்துள்ளார். தற்சமயம் தம் மனைவியுடனும் மகளுடனும் பிரான்சில் வாழ்ந்து வருகிறார்.
# தரம்சிங்

**தரம்சிங் நாராயன் சிங்** (25, திசம்பர் 1936 - 27 சூலை 2017) (*Dharam Singh*) கர்நாடக மாநிலத்தின் முன்னாள் முதல்வர் ஆவார். 2004-2006 வரை முதல்வராக இருந்த இவர், கர்நாடகாவின் 17ஆவது முதல்வர் ஆவார். இவர் 7 முறை தொடர்ந்து சட்டமன்ற உறுப்பினராக இருந்த இவர் பதினான்காவது மக்களவையில் உறுப்பினராகவும் இருந்தார்.
# தரம்சிங்

## பிறப்பு

தரம்சிங், குல்பர்கா மாவட்டத்திலுள்ள செவர்கி வட்டத்தின் நெலோகி கிராமத்தில் பிறந்த. இவர் ஐதராபாத்திலுள்ள உசுமானியா பல்கலைக்கழகத்தில் தனது முதுகலை மற்றும் சட்டப்படிப்பை முடித்தார்.
# தரம்சிங்

## அரசியல்

- 1960: குலபர்கா நகராட்சி உறுப்பினர்
- 1978–2008: கர்நாடக சட்டமன்ற உறுப்பினர்
- 1999-2004: பொதுத்துறை அமைச்சர், கர்நாடகா
- 2004-2006: கர்நாடக முதல்வர்
- 2006-2007: எதிர்க்கட்சித் தலைவர்.
- 2009-2014: மக்களவை உறுப்பினர்
# தரம்சிங்

## இறப்பு

2017ஆம் ஆண்டு சூலை 27ஆம் நாள் பெங்களூரில் மாரடைப்பால் உயிரிழந்தார்.
# காஸ்பியன் ஆலா

**காஸ்பியன் ஆலா** (Caspian Tern, *Sterna caspia*) என்பது ஆலாக்களிலேயே மிகப்பெரியது. பவழச் சிவப்பு நிற அலகு இப்பறவையை எளிதில் இனங்காண உதவும் குறிப்பாகும்.
# காஸ்பியன் ஆலா

## உடல் தோற்றம்

இதன் நீளம் சராசரியாக 47-54 செமீ; விரித்த இறக்கையின் நீளம் 127-145 செமீ. இது கடற்காகத்தைப் போன்ற தோற்றமுடையது.
# காஸ்பியன் ஆலா

## உடல் தோற்றம்

### வளர்ந்த இனப்பெருக்க காலப் பறவை

கரிய தலைக்கவசம், வெண்மையான உடல் மற்றும் கரிய நிற கால்கள் கொண்டது; சிவப்பு கலந்த செம்மஞ்சள் நிற அலகின் நுனியில் கரும்புள்ளி காணப்படும். இறக்கையின் மேல் பகுதியும் பின்பகுதியும் சாம்பல் நிறம். குளிர்காலத்திலும் கூட இதன் கரிய தலைக்கவசம் காணப்படும் - ஆனால் முன் தலையில் வெண்ணிற கீற்றுகளுடன் காணப்படும்.
# காஸ்பியன் ஆலா

## பரவலும் வாழ்விடமும்

காஸ்பியன் ஆலாக்களின் இனப்பெருக்க வாழிடங்கள், பெரிய ஏரிகள் மற்றும் கடற்கரைகள். வட அமேரிக்கா, ஐரோப்பா (குறிப்பாக, பால்டிக் கடல் மற்றும் கருங்கடல் பகுதிகள்), ஆசியா, ஆப்பிரிக்கா, ஆஸ்திரேலியா மற்றும் நியூசிலாந்து ஆகிய இடங்களில் இவை இனப்பெருக்கம் செய்கின்றன. புவி வெப்பமயமாதல் காரணமாக இவை கூடு கட்டும் இடத்தை மாற்றிக்கொள்ளும் நிகழ்வு, காஸ்பியன் ஆலாக்களின் அலாஸ்கா சிற்றினத்தில் காணப்பட்டது.
# மோனோபொட்டாசியம் பாசுபைட்டு

**மோனோபொட்டாசியம் பாசுபைட்டு** *(Monopotassium phosphite)* என்பது KH<sub>2</sub>PO<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இதனுடன் கூட்டமைவுத் தொடர்புடைய மற்றொரு சேர்மத்தின் மூலக்கூற்று வாய்ப்பாடு H3PO3.2(KH2PO3) ஆகும். பாசுபரசு அமிலத்தின் இணை காரமான பாசுபைட்டு எதிர்மின் அயனியைக் (H2PO3−) கொண்டுள்ள இவ்வுப்புகள் இரண்டும் வெண்மை நிறத்திலுள்ளன. சில உரங்கள் தயாரிப்பில் இவை இரண்டும் பயன்படுகின்றன.
# நீலாயதாட்சி அம்மன் கோவில், நாகப்பட்டினம்

**நீலாயதாக்ஷி அம்மன் கோவில்** என்பது தமிழ்நாடு மாநிலத்தின் நாகைக்காரோணம் என்கின்ற நாகப்பட்டினம் புறநகர்ப் பகுதியில் அமையப் பெற்றுள்ள சப்தவிடங்க தலங்களில் ஒன்றாகும். இந்த ஸ்ரீ நீலாயதாக்ஷி சமேத ஸ்ரீ காயாரோகணேஸ்வரர் திருக்கோவில் மிகவும் பிரசித்தி பெற்ற சிவஸ்தலம். இக்கோயிலின் மூலவர் காயாரோகணேசுவரர் ஆக இருப்பதால், இக்கோயில் ஒரு சிவன் கோயில் ஆகும். இந்த கோவில் மதுரை மீனாக்ஷி அம்மன், காஞ்சி காமாக்ஷி அம்மன் மற்றும் காசி விசாலாக்ஷி அம்மன் கோவில்களை போல நீலாயதாக்ஷி அம்மன் கோவில் என்று தான் அழைக்கப்படுகிறது.  
இக்கோயிலின் மூலவர் – ஸ்ரீ காயாரோகணேஸ்வரர் (ஆதிபுராணர்), அம்பாள் –ஸ்ரீ நீலாயதாக்ஷி (கருந்தடங்கண்ணி), ஸ்ரீ தியாகராஜர்(சுந்தரவிடங்கர்), நடனம் – தரங்க நடனம். சப்தவிடங்கத் தலங்களில் இரண்டாவது தலம். கடற்கரை வீசி நடனம் – பாராவாரதரங்க நடனம் (கடலில் அலை ஆடுவது போல்).  
தலமரம் – மாமரம், தீர்த்தம் – புண்டரீக தீர்த்தம், தேவ தீர்த்தம், புராண பெயர் - நாகை காரோணம்.  
இக்கோயில் அமைந்துள்ள இடத்தின் தற்போதைய பெயர் - நாகப்பட்டினம், மாவட்டம் - நாகப்பட்டினம், மாநிலம் - தமிழ்நாடு.
# நீலாயதாட்சி அம்மன் கோவில், நாகப்பட்டினம்

## பாடியவர்கள்

*சம்பந்தர்* - தேவாரப்பாடல் பெற்ற காவிரி தென்கரைத்தலங்களில் இது 82-ஆவது தலம்.
- சோழ மன்னர்களின் தலைநகரங்களுள் ஒன்றாக விளங்கிய தலம்.
- புண்டரீக முனிவரை இறைவன் தன் மேனியில் ஆரோகணம் செய்து கொண்ட தலம்.
- சிறப்பு மூர்த்தியாக நாகாபரணப் பிள்ளையாரும் அருள்புரியும் தலம்.
- இத்தலத்து விருட்சமான மாமரம், இனிப்பு, புளிப்பு, துவர்ப்பு என மூன்று சுவைகளுடன் இருக்கிறது. இம்மரம் கோயிலின் தென்கிழக்கு பிரகாரத்திலிருந்து பார்க்கும்போது, நந்தி வடிவில் தோற்றமளிக்கிறது
# நீலாயதாட்சி அம்மன் கோவில், நாகப்பட்டினம்

## சிறப்பு

- அதிபத்த நாயனாருக்கு சிவனார் அருள் செய்த விழா ஆவணி மாதத்தில் நடக்கிறது. அதிபத்த நாயனார் வாழ்ந்த இடம் – செம்படவர்சேரி – தற்போது நம்பியாங்குப்பம் என்று அழைக்கப்படுகிறது
- ஆதிசேஷன் வழிபட்ட தலம்
- சக்திபீடங்களில் ஒன்றான தலம்
- இது சிவன் கோவில் ஆனாலும்,மக்கள் நீலாயதாக்ஷி அம்மன் கோயில் என்றே அழைக்கின்றனர்
- கயிலையும், காசியும் போல இத்தலமும் முக்திமண்டபத்துடன் திகழ்கிறது
- சப்தரிஷிகளுக்கும் சிவனார் சோமாஸ்கந்தராய் காட்சியளித்த தலம்
- சாலிசுக மன்னனுக்கு கல்யாண கோலம் காட்டும் பஞ்சக்குரோச யாத்திரையாகிய சப்தஸ்தான விழா நடைபெறுகிறது
- தசரதன் சனீஸ்வரரை பிரதிஷ்டை செய்து வழிபட்ட தலம்
- அம்பாள், முருகன், திருமால், அகத்தியர், வசிஷ்டர், முசுகுந்தன், அரசகேசரி, விசித்திரகவசன், விரூரகன், பத்திரசேனன், பாற்கரன், மித்திரன், காளகண்டன், சண்டதருமன் முதலியோர் வழிபாட்டு அருள்பெற்ற தலம்
- வைகாசியில் திருக்கல்யாண விழா, ஆடிப்பூரம், சிவராத்திரி, ஐப்பசியில் அன்னாபிஷேகம், திருக்கார்த்திகை முதலான உற்சவங்கள்.
- கோயில்களில் திருவிழாவின் போது, சுவாமி மாடவீதிகளைச் சுற்றிவிட்டு கோயிலுக்குத் திரும்பிவிடுவார். ஆனால், இக்கோயிலில் இங்கிருந்து கிளம்பும் சுவாமி, நாகையைச் சுற்றியுள்ள பொய்கைநல்லூர், பொறவாச்சேரி, சிக்கல், பாலூர், வடகுடி, தெத்தி, நாகூர் என ஏழு ஊர்களுக்குச் சென்றுவிட்டு கோயிலுக்குத் திரும்புகிறார். சாலிச மகாராஜா இந்த ஏழு தலங்களில் சிவபூஜை செய்தபின்பு, சிவன் இங்கு திருமணக்கோலத்தில் காட்சி தந்தார். இதன் அடிப்படையில், சுவாமி 7 ஊர்களைச் சுற்றி வருகிறார்.
- செய்த பாவத்திற்கு மன்னிப்பும், முக்தியும் கிடைக்க வழிபடவேண்டிய தலம்
- சிவன் கோயில்களில் பிரதோஷத்தின்போது, சிவன் ரிஷப வாகனத்தில் செல்வது வழக்கம். ஆனால் இக்கோயிலில் மோகினி வடிவில் பெருமாளும் புறப்பாடாகிறார். பிரதோஷ வேளைக்கு முன்பாக, பெருமாளின் மோகினி அவதாரம் நிகழ்ந்ததால், பிரதோஷத்தன்று மோகினி வடிவில் பெருமாள் புறப்பாடாகிறார். இவரை பிரதோஷத்தின்போது மட்டுமே தரிசிக்க முடியும். மற்ற நாட்களில் சிவனாரின் மூலஸ்தானத்திற்குள் வைத்துவிடுகின்றனர்.
# நீலாயதாட்சி அம்மன் கோவில், நாகப்பட்டினம்

## அழுகுணி சித்தர்

- அழுகுணி சித்தரின் ஜீவசமாதி இக்கோயிலில் உள்ளது. வைகாசி விசாகத்தன்று இவருக்கு யாகம் மற்றும் விசேஷ பூஜைகள் நடத்தப்படுகிறது. பவுர்ணமிதோறும் பாயச நைவேத்யம் படைத்து, விசேஷ பூஜை செய்து வழிபடுகின்றனர்.
இத்தலத்தில் திருமங்கை ஆழ்வாரால் மங்களாசாசனம் செய்யப்பட்ட சௌந்தரராஜ பெருமாள் கோயில், நாகநாதர் கோயில், அழகியநாதர் கோயில், அமரநந்தீசர் கோயில், கைலாசநாதர் கோயில், விஸ்வநாதர் கோயில், மேலைக்காயாரோகணர் கோயில், மிகவும் சிறப்பு வாய்ந்த ஸ்ரீ நெல்லுக்கடை மாரியம்மன் கோவில், காளியம்மன் கோவில், முதலான ஆலயங்களும் இத்தலத்தில் உள்ளன.
# நீலாயதாட்சி அம்மன் கோவில், நாகப்பட்டினம்

## அழுகுணி சித்தர்

### திருநாகை திருக்காயாரோகண சுவாமி திருக்கோயிலில் நீலாயதாக்ஷி அம்மனுக்கு ஆடிப்பூரம் (பூரம் கழித்தல்)

நீலாயதாக்ஷி அம்மனுக்குஆடிப்பூரம் கொடி ஏற்றுவதிலிருந்தே களை கட்ட ஆரம்பிக்கும். விழா ஆரம்பநாள் முதல் காலையிலும், இரவிலும் அம்மன் வித விதமான அலங்காரத்துடனும், வித விதமான வாகனங்களுடனும், பரிவாரத்துடன் நகரில் ஊர்வலம் வரும் காட்சி அற்புதமாக இருக்கும்.அம்மன் முன்னும் பின்னும் நாதஸ்வர கலைஞ்ர்களும்,ஓதுவார்களும் வாசித்தபடி, ஓதியபடி வருவர். நான்கு வீதிகளிலும் மேடை அமைத்து கச்சேரி நடக்கும். இரவில் கச்சேரி நடந்து ஸ்வாமி கோவிலை திரும்ப அடைய விடிகாலை ஆகி விடும்.கச்சேரியை கேட்க பக்கத்து ஊர்களிலிருந்தெல்லாம் ஜனங்கள் வந்து விடிய விடிய கேட்டு செல்வார்கள். அவரவர் வீட்டு கல்யாணம் போல காலை,மாலை என்னேரமும் கோவிலில் திரளாக கூட்டம்! மக்கள் தங்கள், தங்கள் வீட்டு வாசல் முன் நீர் தெளித்து கோலமிட்டு விமரிசையாக வரவேற்பர். ஆடிப்பூரம் அன்று காலை அம்மன் அலங்காரமாக கோவில் பிரகாரத்தில் வரும்போது AKC நடராஜன் க்ளாரினெட் வாசிப்பார். அம்மன் வசந்த மண்டபத்தில் ஊஞ்சலில் அமர்ந்து காக்ஷி தருவாள் நீலாயதாக்ஷி அம்மனின் பின்னலங்காரம் மிக விசேஷமாக இருக்கும். அதைக் காணும் விதத்தில் சுற்றிவர கண்ணாடிகள் வைக்கப்படும். ஆடிப்பூரம் கழிப்பு காலை 1 மனிக்குள் முடியும். இரவில் வாண வேடிக்கைகள் நடக்கும். ஆடிப்பூரத்தன்று இரவு ஸ்ரீ நீலாயதாக்ஷி அம்மன் வெண்மைநிற ஜரிகை புடைவையை அணிந்து, பின்னால் அழகிய ஜடை தரித்து ஜெகஜோதியாய் மின் விளக்குகளால் அலங்கரிக்கப்பட்ட பீங்கான் ரதத்தில் ஊர்வலம் வருவார். பார்க்க பார்க்க அலுக்காத ஸ்வரூபம். அவர் அழகிய உருவை ரதத்தில் காண ஆயிரம் கண் வேண்டும்.
# வில்லியம் ஹென்றி சான்ட்லர்

**வில்லியம் ஹென்றி சான்ட்லர்**,(திசம்பர் 13, 1841 – நவம்பர் 23, 1906) ஒரு அமெரிக்க வேதியியலாளர். 1841 ஆம் ஆண்டு, டிசம்பர் திங்கள் 13 ஆம் நாள், மசாஷஸெட்ஸ்,நியூ பெட்ஃபோர்ட் நகரில், சான்ட்லர் மற்றும் சாரா விட்னி தம்பதியருக்கு மகனாகப் பிறந்தார்.சார்லெஸ் என்னும் சகோதரரும்,கேதரின் என்ற சகோதரியும் சான்ட்லரின் உடன் பிறந்தவர்கள் ஆவர்.அவர் யூனியன் கல்லூரியில் கல்வி பயின்றார். 1862 ஆம் ஆண்டிலிருந்து 1867 ஆம் ஆண்டு வரை, வேதியியலாளராக பல நிறுவனங்களில் பணியாற்றினார்.சான்ட்லர், 1868 ஆம் ஆண்டு முதல் 1871ஆம் ஆண்டு வரை, கொலம்பியா ஸ்கூல் ஆஃப் சைன்ஸ் - இல் போதனையாளராகப் பணியாற்றினார்.1871 ஆம் ஆண்டு லீ ஹை பல்கலைக்கழகத்தில் பேராசிரியரானார்.1872 ஆம் வருடம் ஹாமில்டன் கல்லூரியில் முனைவர் பட்டம் பெற்றார்.
கெமிக்கல் சொஸைட்டி ஆஃப் பாரிஸ் மற்றும் கெமிக்கல் சொஸைட்டி ஆஃப் நியூயார்க் ஆகியவற்றில் உறுப்பினராக இருந்தார்.1876 ஆம் ஆண்டு ஃபிலடால்ஃபியா சென்டினியல் எக்ஸிபிஷனில் நடுவராகவும் 1878 ஆம் ஆண்டு பாரிஸ் எக்ஸிபிஷனில் நடுவராகவும் இருந்தார்.  
இவரும், இவருடைய சகோதரர் சார்லெஸ் எஃப் சான்ட்லரும், 1870 ஆம் ஆண்டு முதல் 1877 ஆம் ஆண்டு வரை,ஆசிரியர் பொறுப்பில் இருந்த வேதியியல் இலக்கியம் எனும் சஞ்சிகையில், இவருடைய பங்களிப்புகள் முதன்மையாக வெளிவந்தன. சான்ட்லரின் விருப்பங்கள் வேதியியலுக்கும் அப்பாலும் விரிந்திருந்தன.1878 ஆம் ஆண்டு, லீ ஹை பல்கலைக்கழகத்தில், லின்டர்னேன் நூலகத்தின் இயக்குநராக நியமிக்கப்பட்டு, பல வருடங்கள் பணியாற்றினார்.1898 ஆம் வருடம், சான்ட்லர் கலைக்களஞ்சியம் - " பிரபஞ்ச அறிவின் ஒரு சுருக்கம்" எனும் கலைக் களஞ்சியத்தை சுயமாக வெளியிட்டார்.
சான்ட்லர், மேரி எலிசெபத் செயர் என்பவரை,1873 ஆம் வருடம் ஜூன் 10 ஆம் நாள் திருமணம் புரிந்து கொண்டார்.அவர்களுக்கு,ராபர்ட், எவிலின் மற்றும் சாரா விட்னி ஆகிய மூன்று குழந்தைகள் இருந்தனர்.அவர் ந்வம்பர் 23 ஆம் நாள், 1906 ஆம் வருடம், பெத்லெஹேம் பென்சில்வேனியாவில் இயற்கை எய்தினார்.
# பானாதெனாய்க் விளையாட்டரங்கம்

**பானாதெனாய்க் விளையாட்டரங்கம்** கிரீஸ் நாட்டில் ஏதென்ஸ் நகரில் உள்ள விளையாட்டரங்கமாகும். உலகிலேயே பளிங்கு கற்களால் அமைக்கப்பட்ட ஒரே விளையாட்டரங்கமாகும்.
# பானாதெனாய்க் விளையாட்டரங்கம்

## அமைப்பு

கி.மு. ஆறாம் நூற்றாண்டில் கட்டப்பட்டதாகும். விளையாட்டரங்கை லைக்கோர்கஸ் நிறுவினார். ஹெராடஸ் ஆட்டிகஸ் என்பவர் மார்பிள் கற்களால் விளையாட்டரங்கை புதுப்பித்தார். 1896 ஆம் ஆண்டு அனஸ்டாசிஸ் மெடசெஸ் என்பவர் விளையாட்டரங்கை புதுப்பித்தார்.
# பானாதெனாய்க் விளையாட்டரங்கம்

## பானாதெனாய்க் விளையாட்டுக்கள்

பானாதெனாய்க் விளையாட்டரங்கில் விளையாட்டுக்கள் கிரீஸ் நாட்டின் ஏதென்ஸ் நகரில் 4 ஆண்டுகளுக்கு ஒரு முறை நடத்தப்படுகிறது. கி.மு.566 முதல் கி.பி.மூன்றாம் நூற்றாண்டு வரை நடத்தப்பட்டது. இந்த விழாவில் சமய விழாக்கள் கலை நிகழ்ச்சிகள் மற்றும் தடகள் போட்டிகள் நடத்த்படும்
# பானாதெனாய்க் விளையாட்டரங்கம்

## ஒலிம்பிக் போட்டிகள்

1870, 1875, 1896, 1906, 2004 ஆம் ஆண்டு நடைபெற்ற ஒலிம்பிக் போட்டிகள் இந்த விளையாட்டரங்கில் நடத்தப்பட்டது.
# சட்டுவாந்தாங்கள்

**சத்துவந்தாங்கல்** (Sattuvanthangal) இந்தியா, தமிழ்நாடு, திருவண்ணாமலை மாவட்டம், செய்யாறு வட்டத்தில் உள்ள கிராமம் ஆகும்.இந்த கிராமமானது திருவண்ணாமலை மாவட்டத்தின், வெம்பாக்கம் ஒன்றியத்தில் உள்ளபஞ்சாயத்து கிராமத்தில் 64 கிராம பஞ்சாயத்து கீழ் அமைந்துள்ளது. இது பாலாறு நதி கரைக்குவலது புறத்தில் அமைந்துள்ளது. சத்துவந்தாங்கல் என்றவார்த்தை "சக்தி வந்து தாங்கள்", சொற்றொடர் அதாவது, "தேவி ஸ்ரீ துர்கை அம்மன்" என்ற பெயராகும்.
# சட்டுவாந்தாங்கள்

## விளக்கப்படங்கள்

2001 ஆம் ஆண்டு மக்கட் தொகை கணக்கெடுப்பின்படி, 998 குடும்பங்கள், 3288 மக்கள் வசிக்கின்றனர்.பெண் மற்றும் ஆண் பாலின விகிதம் 1:0.9 ஆகும். இக்கிராமத்தின்எழுத்தறிவு விகிதம் 69.77% ஆக இருந்தது.
# சட்டுவாந்தாங்கள்

## பொது சேவைகள்

### தபால் அலுவலகம்

ராணிபேட் தலைமை அலுவலகத்தின் கீழ் சட்டுவாந்தாங்கள் கிராம கிளை தபால் அலுவலகம் வருகிறது. இக்கிராமத்தின் அஞ்சல் குறியீடு "632511" ஆகும். இத்துடன் சேர்த்து திருவண்ணாமலை மாவட்டத்தைச் சேர்ந்த 5 கிளை அலுவலகங்கள் வருகிறது.அதாவது வடஇலுப்பை, தென்னாம்பட்டு, சட்டுவந்தங்கள், புலிவலம் - சுனைபட்டு,நாட்டேரி & வேலூர் மாவட்டத்தைச் சேர்ந்த 4 கிளை அலுவலகங்கள்
சக்கரமல்லூர், ஆனந்தங்கள், ஜகிர்வளவனுர் மற்றும் இசயனூர் போன்றவையாகும்.
# சட்டுவாந்தாங்கள்

## பொது சேவைகள்

### காவல் நிலையம்

திருவண்ணாமலை மாவட்டம் செய்யார் வட்டத்தில் கிராம பஞ்சாயத்தில் சட்டுவாந்தாங்கள் காவல் நிலையம் அமைந்துள்ளது. ஒரு சப்-இன்ஸ்பெக்டர் பொறுப்பில் இந்த காவல் நிலையம் உள்ளது.
# சட்டுவாந்தாங்கள்

## பொது சேவைகள்

### வங்கி

இக்கிராமத்தில் கோசா தெருவில் இந்திய ஓவர் சீஸ் வங்கி-கிளைஅமைந்துள்ளது.
# கும்பகோணம் தொடருந்து நிலையம்

**கும்பகோணம் தொடருந்து நிலையம்** (*Kumbakonam Railway Station*, நிலையக் குறியீடு:*KMU*) இந்தியாவின், தமிழ்நாட்டிலுள்ள, தஞ்சாவூர் மாவட்டத்தில் உள்ள கும்பகோணம் நகரில் உள்ள ஒரு தொடருந்து நிலையமாகும். இது சென்னை எழும்பூர் – தஞ்சாவூர் முக்கிய வழித்தடத்தில் அமைந்துள்ளது. இது தென்னக இரயில்வேயின், திருச்சிராப்பள்ளி கோட்டத்தின் கீழ் இயங்குகிறது.
# கும்பகோணம் தொடருந்து நிலையம்

## வரலாறு

கும்பகோணம் தொடருந்து நிலையம் ஆனது, 1877 பிப்ரவரி 15 ஆம் தேதி பயணிகள் சேவைக்கு திறக்கப்பட்டது, அப்போது தென்னிந்திய இரயில்வே தஞ்சாவூர் மற்றும் மாயவரம் (தப்போது மயிலாடுதுறை) இடையே 70.42 கி.மீ தூரத்திற்கு தொடருந்து போக்குவரத்தைத் தொடங்கியது.
# கும்பகோணம் தொடருந்து நிலையம்

## அமைவிடம்

இந்நிலையம் கும்பகோணத்தில், காமராஜர் நகரில் அமைந்துள்ளது. இந்நிலையத்திலிருந்து புதிய பேருந்து நிலையம் 900மீ தொலைவிலும், நகரப் பேருந்து நிலையம் 1000மீ தொலைவிலும் உள்ளது. நகரப் பேருந்து நிலையம் மற்றும் புதிய பேருந்து நிலையத்துடன், நேரடியாக இணைக்கப்பட்ட நகரப் பேருந்துகள் மற்றும் சிற்றுந்து சேவைகள் உள்ளன. இதன் அருகிலுள்ள வானூர்தி நிலையம், 81 கிலோமீட்டர் (50 மைல்) தொலைவில் உள்ள திருச்சிராப்பள்ளி பன்னாட்டு வானூர்தி நிலையம் ஆகும்.
# கும்பகோணம் தொடருந்து நிலையம்

## திட்டங்கள் மற்றும் மேம்பாடு

இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  
அமிர்த பாரத் திட்டத்தின் கீழ் திருச்சி கோட்டத்தில் 15 நிலையங்கள் தேர்ந்தெடுக்கப்பட்டன, கும்பகோணம் தொடருந்து நிலையத்தை புதுப்பிக்கும் பணிக்கு 120 கோடி 60 இலட்ச ரூபாய் ஒதுக்கப்பட்டுள்ளது, இப்பணிகள் வரும் 2028 மகாமகத்திற்கு முன்பு முடிக்க திட்டமிடப்பட்டுள்ளது.  
- தற்பொழுது முதலாவது மற்றும் இரண்டாவது நடைமேடைகள் இடையே 24பெட்டிகள் நிறுத்தும் வண்ணம் ஒரு இரயில் பாதை மட்டும் உள்ளது.
- இரண்டாவது மற்றும் மூன்றாவது நடைமேடைகள் இடையே மொத்தம் மூன்று பாதைகள் உள்ளன. இரண்டாவது இரயில்பாதையில் 17-18 பெட்டிகளை நிறுத்தும் வண்ணமும் , மூன்றாவதாக இரயில் பாதையில் இந்த நிலையத்தில் நிறுத்தமில்லா விரைவு வண்டிகள், சரக்கு வண்டிகள் செல்லும் வண்ணமும், நான்காவது இரயில்பாதையில் 12-13 பெட்டிகளை நிறுத்தும் வண்ணம் மூன்றாவது நடைமேடை உள்ளது.  
- மேம்பாட்டு பணிகளுக்குப் பிறகு நான்கு நடைமேடைகள் நான்கு பாதைகளாக உருவாக்கப்படும்.  
- தற்போதைய மூன்றாவது நடைமேடையானது 18 பெட்டிகளை நிறுத்தும் வண்ணம் நான்காவது நடைமேடையாக மாற்றப்படும்.
- மூன்றாவது இரயில் பாதை முற்றிலும் அகற்றப்படும்.
- தற்போதைய இரண்டாவது நடைமேடையானது சற்று மாற்றப்பட்டு அதன் இருபுறமும் 24பெட்டிகளை நிறுத்தும் வண்ணம் இரண்டாம் மற்றும் மூன்றாம் இரயில் பாதையாகவும், நடைமேடையாகவும் உருவாக்கப்படும்.
- முதலாம் நடைமேடை முற்றிலும் புதிதாக லூப் பாதையுடன் திருத்தி அமைக்கப்படும்.
# கும்பகோணம் தொடருந்து நிலையம்

## வழித்தடங்கள்

- சென்னை எழும்பூரை நோக்கி ஒற்றை அகல இருப்புப் பாதை. (வழி: கடலூர், விழுப்புரம், செங்கல்பட்டு மற்றும் தாம்பரம்)
- தஞ்சாவூரை நோக்கி ஒற்றை அகல இருப்புப் பாதை. (வழி: பாபநாசம்)
- விருத்தாச்சலம் நோக்கி ஒற்றை அகல இருப்புப் பாதை. (வழி: ஜெயங்கொண்டம்) [கணக்கெடுப்பு முடிந்தது]
- நீடாமங்கலம் நோக்கி ஒற்றை அகல இருப்புப் பாதை. (வழி: ஆலங்குடி) [கணக்கெடுப்பு முடிந்தது]
# கும்பகோணம் தொடருந்து நிலையம்

## அருகிலுள்ள நிலையங்கள்

- தாராசுரம் (DSM)
- சுந்தரபெருமாள் கோவில் (SPL)
- சுவாமிமலை (SWI)
- பாபநாசம் (PML)
- திருநாகேசுவரம் (TRM)
- திருவிடைமருதூர் (TDR)
- ஆடுதுறை (ATD)
# தோப்புவிடுதி

இந்தியா-தமிழ்நாடு மாநிலத்தில்தஞ்சாவூர் மாவட்டத்தில்ஒரத்தநாடுவட்டத்தில் தோப்புவிடுதிகிராமம்அமைந்துள்ளது.
# தோப்புவிடுதி

## மக்கள் தொகை

2001 மக்கள் தொகை கணக்கெடுப்பின்படி,
தோப்புவிடுதிகிராமத்தின்மொத்த மக்கள் தொகை 2960பேர் ஆவர்.இதில்ஆண்கள் 1504பேரும்,பெண்கள் 1504பேரும்உள்ளடங்குவர்.
பாலின விகிதம் 1033 ஆகும்.  
கல்வியறிவு விகிதம் 60.91 ஆகும்.
# தோப்புவிடுதி

## மேற்பார்வை

-
# பள்ளத்தூர், தஞ்சாவூர் மாவட்டம்

இந்தியா-தமிழ்நாடுமாநிலம், தஞ்சாவூர்மாவட்டம்,பட்டுக்கோட்டை வட்டத்தில்பள்ளத்தூர்கிராமம்அமைந்துள்ளது.
# பள்ளத்தூர், தஞ்சாவூர் மாவட்டம்

## மக்கள் தொகை

2001 மக்கள் தொகை கணக்கெடுப்பின்படி,
கிராமத்தின்மொத்த மக்கள் தொகை 1947 ஆகும்.இதில்ஆண்கள் 934பேரும்,பெண்கள் 1013பேரும்உள்ளனர்.கிராமத்தின்பாலின விகிதம் 1085மற்றும்கல்வியறிவுவிகிதம் 73.15ஆகும்.  
2011ஆம்ஆண்டுசட்டமன்றத்தேர்தலில் இருந்துபேராவூரணிசட்டமன்றத்தொகுதிக்குகிழ்உள்ளது.இதற்குமுன்பட்டுக்கோட்டை சட்டமன்றத்தொகுதியில்இக்கிராமம்இருந்தது.
# பள்ளத்தூர், தஞ்சாவூர் மாவட்டம்

## மேற்பார்வை

-
# கல்லூக்காடு

.இந்தியா-தமிழ்நாடுமாநிலம், தஞ்சாவூர்மாவட்டத்தில்பட்டுக்கோட்டை வட்டத்தில்கல்லூக்காடுகிராமம்உள்ளது.
# கல்லூக்காடு

## மக்கள் தொகை

2001 மக்கள் தொகை கணக்கெடுப்பின்படி,
கிராமத்தின்மொத்த மக்கள் தொகை 1899 ஆகும். இதில்ஆண்கள் 951பேரும்,பெண்கள் 948பேரும்உள்ளனர்.கிராமத்தின்
பாலின விகிதம் 997மற்றும்கல்வியறிவு விகிதம் 72.95ஆகும்.
# கல்லூக்காடு

## மேற்பார்வை

-
# நாகமங்கலம், திருச்சிராப்பள்ளி மாவட்டம்

'''  
இந்தியா-தமிழ்நாடு மாநிலம்,திருச்சிராப்பள்ளிமாவட்டத்தில் ஸ்ரீரங்கம் வட்டத்தில் நாகமங்கலம் கிராமம்அமைந்துள்ளது.  
'''
# நாகமங்கலம், திருச்சிராப்பள்ளி மாவட்டம்

## மக்கள் தொகை

2001 மக்கள் தொகை கணக்கெடுப்பின்படி,
கிராமத்தின் மக்கள்தொகை 4,322 ஆகும்.இதில்ஆண்கள் 2135பேரும்,பெண்கள் 2187பேரும்உள்ளனர்.கிராமத்தின்பாலின விகிதம் 1024மற்றும் கல்வியறிவு விகிதம், 64.22 ஆகும்.
# நாகமங்கலம், திருச்சிராப்பள்ளி மாவட்டம்

## மேற்பார்வை

-
# பூவலூர், புதுக்கோட்டை

**பூவலூர்** (Poovalur) இந்தியா, தமிழ்நாடுமாநிலம், புதுக்கோட்டைமாவட்டம்,ஆவுடையார் கோயில்வருவாய்கோட்டத்திற்கு உட்பட்ட ஓர் கிராமமாகும்.
# பூவலூர், புதுக்கோட்டை

## மக்கள் தொகை

2001 மக்கள் தொகை கணக்கெடுப்பின்படி, கிராமத்தின்மொத்த மக்கள் தொகை 384 ஆகும். இதில்ஆண்கள் 178பேரும், பெண்கள் 206பேரும்உள்ளனர்.இங்கு மொத்த மக்கள் தொகையில் 233 பேர் கல்வி அறிவு பெற்றவர்கள்ஆவர்.
# தீயத்தூர்

**தீயத்தூர்** என்பது இந்தியாவின் தமிழ்நாடு மாநிலத்தில் புதுக்கோட்டை மாவட்டத்தின் ஆவுடையார்கோயில் ஊராட்சி ஒன்றியம் பகுதியில் அமையப் பெற்றுள்ள ஒரு புறநகர்ப் பகுதியாகும்.
# தீயத்தூர்

## மக்கள் தொகை பரம்பல்

2001 இந்திய மக்கள்தொகை கணக்கெடுப்பு அடிப்படையில், தீயத்தூர் கிராமத்தின் மொத்த மக்கள்தொகை 947 ஆகும். இதில் ஆண்கள் 466 பேரும், பெண்கள் 481 பேரும் உள்ளனர். மொத்த மக்கள்தொகையில் 655 பேர் கல்வியறிவு பெற்றவர்கள் ஆவர்.
# ஆளப்பிறந்தான்

**ஆளப்பிறந்தான்** இந்தியாவின், தமிழ்நாடுமாநிலத்தில், புதுக்கோட்டைமாவட்டத்தில், அறந்தாங்கி வருவாய்ஒன்றியத்தில் உள்ள ஒரு முக்கியக் கிராமமாகும்.
# ஆளப்பிறந்தான்

## மக்கள் தொகை

2001 மக்கள் தொகை கணக்கெடுப்பின்படி,
கிராமத்தின்மொத்த மக்கள் தொகை
3254ஆகும்.இதில்ஆண்கள் 1537பேரும், பெண்கள் 1717பேரும்உள்ளனர்.மொத்த மக்கள் தொகையில் 2000 பேர் கல்வி அறிவு பெற்றவர்கள்ஆவர்.
# இந்தியத் துடுப்பாட்ட அணியின் இலங்கைச் சுற்றுப்பயணம், 2017

இந்தியத் துடுப்பாட்ட அணி 2017 சூலை முதல் செப்டம்பர் வரை இலங்கையில் மூன்று தேர்வுத் துடுப்பாட்டப் போட்டிகளிலும், ஐந்து ஒருநாள் போட்டிகளிலும், ஒரு பன்னாட்டு இருபது20 போட்டியிலும் பங்குபற்றுகிறது. தேர்வுப் போட்டிகளுக்கு முன்னதாக இரு அணிகளும் கொழும்பு நகரில் இரண்டு 2-நாள் பயிற்சிப் போட்டிகளில் விளையாடின.  
இலங்கை அணி சிம்பாப்வே அணியிடம் ஒருநாள் போட்டிகளில் தோல்வியடைந்ததை அடுத்து இலங்கை அணியின் புதிய தேர்வுத் தலைவராக தினேஸ் சந்திமல் தெரிவு செய்யப்பட்டிருந்தார். ஆனாலும், முதலாவது தேர்வுப் போட்டிக்கு முன்னதாக சந்திமல் நுரையீரல் அழற்சியினால் பாதிக்கப்பட்டதை அடுத்து, அவரால் விளையாட முடியவில்லை. முதல் போட்டிக்கு ரங்கன ஹேரத் தலைமை தாங்கினார். தேர்வுத் தொடரில் இந்தியா 3–0 என்ற கணக்கில் வெற்றி பெற்றது. இது இந்தியா தனது சுற்றுப் பயணம் ஒன்றில் மூன்று அல்லது அதற்கு மேற்பட்ட தேர்வுப் போட்டிகளில் விளையாடிப் பெற்ற முதலாவது வெள்ளையடிப்பு ஆகும்.  
பல்லேகலையில் நடைபெற்ற இரண்டாவது ஒருநாள் போட்டி இலங்கையின் 800வது ஒருநாள் போட்டியாகும். இந்தியா மூன்று ஒருநாள் போட்டிகளில் வென்றதை அடுத்தும்,. தொடரை வென்றது. இது இந்தியாவின் இலங்கைக்கெதிரான 8வது அடுத்தடுத்த தொடர் வெற்றியாகும். இத்தோல்வியை அடுத்தும், முன்னர் சிம்பாப்வே, வங்காளதேச அணிகளிடம் ஏற்பட்ட தோல்விகளையும் அடுத்து, இலங்கை அணியின் தெரிவுக்குழு கலைக்கப்பட்டது. இந்த ஒரு-நாள் தொடரில் இந்தியா 5–0 என்ற கணக்கில் வென்றது. ஒருநாள் போட்டிகளில் இலங்கை அணி உள்ளூரில் விளையாடி முதற்தடவையாக அனைத்துப் போட்டிகளிலும் தோல்வி கண்டது. இ20ப போட்டித் தொடரில் இந்தியா 1-0 என்ற கணக்கில் வென்றது.
# இந்தியத் துடுப்பாட்ட அணியின் இலங்கைச் சுற்றுப்பயணம், 2017

## அணிகள்

| தேர்வுகள் | ஒரு-நாள் | இ20ப |  |  |  |  |
| --- | --- | --- | --- | --- | --- | --- |
| * ரங்கன ஹேரத் (த)
* உபுல் தரங்க
* திமுத் கருணாரத்ன
* குசல் மெண்டிசு
* அஞ்செலோ மத்தியூஸ்
* அசெல குணரத்தின
* நிரோசன் டிக்வெல்ல (குகா)
* தனஞ்சய டி சில்வா
* தனுஷ்க குணதிலக்க
* தில்ருவன் பெரேரா
* சுரங்க லக்மால்
* லகிரு குமார
* விசுவா பெர்னாண்டோ
* மலிந்த புஷ்பகுமார
* நுவான் பிரதீப் | * விராட் கோலி (த)
* ரவிச்சந்திரன் அசுவின்
* ஷிகர் தவான்
* ரவீந்திர ஜடேஜா
* புவனேசுவர் குமார்
* அபினவ் முகுந்த்
* அர்தீக் பாண்டியா
* செதேஷ்வர் புஜாரா
* அஜின்க்யா ரகானே
* கே. எல். ராகுல்
* ரித்திமான் சாஃகா (குகா)
* முகம்மது சமி
* இஷாந்த் ஷர்மா
* ரோகித் சர்மா
* 
முரளி விஜய்

* குல்தீப் யாதவ்
* உமேஸ் யாதவ் | * உபுல் தரங்க (த)
* துஷ்மந்த சமீரா
* அகிலா தனஞ்சயா
* நிரோசன் டிக்வெல்ல (குகா)
* விசுவா பெர்னாண்டோ
* தனுஷ்க குணதிலக்க
* வனிந்து அசரங்க
* சமர கப்புகெதர
* லசித் மாலிங்க
* அஞ்செலோ மத்தியூஸ்
* குசல் மெண்டிசு
* திசாரா பெரேரா
* மலிந்த புஷ்பகுமார
* இலக்சன் சந்தக்கன்
* மிலிந்த சிரிவர்தன | * விராட் கோலி (த)
* ரோகித் சர்மா
* யசுபிரித் பம்ரா
* யுசுவேந்திரா சகால்
* ஷிகர் தவான்
* மகேந்திரசிங் தோனி (wk)
* கேதார் யாதவ்
* புவனேசுவர் குமார்
* மனீசு பாண்டே
* அர்திக் பாண்டியா
* அக்சார் பட்டேல்
* அஜின்க்யா ரகானே
* கே. எல். ராகுல்
* சர்துல் தக்கூர்
* குல்தீப் யாதவ் | * உபுல் தரங்க (த)
* அக்கில தனஞ்சய
* நிரோசன் டிக்வெல்ல (குகா)
* வனிந்து அசரங்க
* சுரங்க லக்மால்
* லசித் மாலிங்க
* அஞ்செலோ மத்தியூஸ்
* தில்சான் முனவீர
* திசாரா பெரேரா
* சீக்குகே பிரசன்னா
* விக்கும் சஞ்சய
* தசுன் சானக்க
* மிலிந்த சிரிவர்தன
* இசுரு உதான
* ஜெப்ரி வான்டர்சி | * விராட் கோலி (த)
* ரோகித் சர்மா
* யசுப்பிரித் பம்ரா
* யுசுவேந்திரா சாகல்
* ஷிகர் தவான்
* மகேந்திரசிங் தோனி (குகா)
* கேதார் யாதவ்
* புவனேசுவர் குமார்
* மனீசு பாண்டே
* அர்தீக் பாண்டியா
* அக்சார் பட்டேல்
* அஜின்க்யா ரகானே
* கே. எல். ராகுல்
* சர்துல் தக்கூர்
* குல்தீப் யாதவ் | } |
முரளி விஜய் காயமடைந்ததை அடுத்து அவருக்குப் பதிலாக ஷிகர் தவான் விளையாடினார். அசெலா குணரத்தினா முதலாவது ஆட்ட நாளில் கையில் காயமேற்பட்டதை அடுத்து, ஏனைய ஆட்டங்களில் விளையாட மாட்டார் என அறிவிக்கப்பட்டது.
# சிறுமருதூர்

'''  
**சிறுமருதூர்** (*Sirumarudur*) என்பது இந்தியாவின் தமிழ்நாடுமாநிலம், புதுக்கோட்டைமாவட்டம், ஆவுடையார்கோயில்வருவாய் ஒன்றியத்தில்அமைந்துள்ள கிராமம்ஆகும்.
# சிறுமருதூர்

## மக்கள் தொகை

2011 மக்கள் தொகை கணக்கெடுப்பின்படி, கிராமத்தின் மொத்த மக்கள் தொகை 435 ஆகும்.இதில்ஆண்கள் 214பேரும்,பெண்கள் 224பேரும்உள்ளனர்.மொத்த மக்கள் தொகையில் 76.86% பேர் கல்வியறிவு பெற்றவர்கள்ஆவர்.
# புதுநிலைவயல்

இந்தியாவில்தமிழ்நாடுமாநிலத்தில் புதுக்கோட்டைமாவட்டத்தில்அரிமளம் வருவாய்ஒன்றியத்தில்புதுநிலைவயல் கிராமம்உள்ளது.
# புதுநிலைவயல்

## மக்கள் தொகை

2001 மக்கள் தொகை கணக்கெடுப்பின்படி,
கிராமத்தின்மொத்த மக்கள் தொகை1977 ஆகும். இதில்ஆண்கள் 917பேரும்,பெண்கள் 1060பேரும்உள்ளனர். மொத்த மக்கள் தொகையில் 1188 பேர் கல்வி அறிவு பெற்றவர்கள்ஆவர்.
# காடோடி

**காடோடி** என்பது நக்கீரன் என்பவரால் எழுதப்பட்ட சூழலியல்சார் புதினம் ஆகும். மழைக்காடு ஒன்றின் அழிவை கதைக்கருவாகக் கொண்டு புதினம் எழுதப்பட்டுள்ளது. 2014 ஆம் ஆண்டு *காடோடி பதிப்பகம்* இந்தப் புதினத்தை நூல் வடிவில் வெளியிட்டது.  
இந்த நூலில் மூன்று பிரிவுகள் உள்ளன. முதல் பிரிவில் 13 உட்பிரிவுகள், இரண்டாம் பிரிவில் 7 உட்பிரிவுகள், மூன்றாவது பிரிவில் 6 உட்பிரிவுகள் என புதினம் எழுதப்பட்டுள்ளது.
# மைக்கேல் மதுசூதன் தத்

**மைக்கேல் மதுசூதன் தத்** என்பவர் வங்காள மொழிக் கவிஞர் ஆவார். இவர் தமிழ், தெலுங்கு, சமஸ்கிருதம் ஆகிய மொழிகளைக் கற்றவர். இவர் எழுதிய மேகநாத போத காவியம் மிகவும் பிரபலமான நூலாகும். இவர் வங்க மொழி நாடகத்துறையின் முன்னோடிகளில் ஒருவராகக் கருதப்படுகிறார்.  
இவர் இயற்றிய பூரோ ஷாலிகேர் காரே ரோன், ஏகேய் கி போலே சப்யோதா ஆகிய நூல்கள் பிரபலமானவை.  
இவர் பிறந்த ஊர் தற்போதைய வங்காளதேசத்தில் உள்ளது.
# மோனோகார்பிக்

**மோனோகார்பிக்** (*Monocarpic*) தாவரங்கள் என்பவை தம் வாழ்காலத்தில் ஒரே ஒருமுறை மட்டும் பூத்து, காய்த்து, கனிகொடுத்து மடியும் தாவரங்கள் ஆகும். இச் சொல் அல்போன்சு டி கான்டில் என்பவரால் முதன்முதலில் பயன்படுத்தப்பட்டது. இதே பொருளுள்ள பிற சொற்கள் கபாசன்த், செமல்பாரசு (semelparous) ஆகும். இச்சொல்லுக்கு எதிரான சொல் பாலிகார்பிக் (Polycarpic) ஆகும். **பாலிகார்பிக்** தாவரங்கள் என்பவை தம் வாழ்காலத்தில் பலமுறை பூத்து, காய்த்து, கனி கொடுத்து மடிபவை ஆகும்.  
பிலிடெசியல்சு (Plietesials) எனப்படும் தாவரங்களும் மோனோகார்பிக் தாவரங்கள் போன்றே ஒருமுறை பூத்து மடிகின்றன. கேரளாவின் மூணாறு பகுதியில் காணப்படும் நீலக்குறிஞ்சியும் பிலிடெசியல்சு தாவரங்களே.  
தாவரங்கள் பூக்களைக் கொடுக்கும் முன் பல்லாண்டு காலம் வாழ்கின்றன. பூத்தலுக்குப் பின் கனி உருவாதல், விதை உருவாதல் எனப் பல மாற்றங்களுக்குப் பின் மடிகின்றன. இவை அனைத்தும் நடைபெற கார்மோன்கள் எனப்படும் வேதிப்பொருளே காரணமாகும்.  
அகாவாசியே, அரெகேசியே, புரமோலிசியே, மூசேசியே, அகன்தசியே, அபோசைனெசியே போன்றவை மோனோகார்பிக் வகையைச் சார்ந்தவை. மோனோகார்பிக் தாவரங்களின் பூக்கள் கனியாகும் முன், அவற்றைப் பறித்து நீக்குவதன் மூலம் அவற்றின் வாழ்நாளை நீட்டிக்கலாம் அல்லது மொட்டுப் பருவத்திலேயே பறித்து விடலாம்.
# சின்னமால்டிகைடு

**சின்னமால்டிகைடு** (*Cinnamaldehyde *), C<sub>6</sub>H<sub>5</sub>CH=CHCHO என்ற மூலக்கூறு வாய்ப்பாட்டை உடைய ஒரு கரிமச் சேர்மம் ஆகும். இயற்கையில் இது அதிகமாக மாறுபக்க (*E*) மாற்றியமாக காணப்படுகிறது. கறுவா<nowiki/>விற்கு அதன் மணத்தைத் தருகிறது. இது சிகிமேட் வழிமுறையில் இயற்கையாகத் தொகுக்கப்படக்கூடிய பிளேவனாய்டு ஆகும். இந்த வெளிர் மஞ்சள் நிற, பிசுக்குமை கொண்ட திரவமானது கறுவா மரப்பட்டைகளிலும் இதர சின்னமோமம் பேரின வகைத் தாவரங்களிலும் காணப்படுகிறது. கறுவா மரப்பட்டையிலிருந்து பெறப்படக்கூடிய எண்ணெயானது 50% சின்னமால்டிகைடைக் கொண்டுள்ளது.
# சின்னமால்டிகைடு

## அமைப்பு மற்றும் தொகுப்பு முறை

1834 ஆம் ஆண்டில் ஜீன் பாப்டிசுட் டுமாசு மற்றும் யூகின் மெல்ச்சியர் பெலிகாட் ஆகியோரால் கறுவா மரத்தின் பட்டைகளிலிருந்து வடிக்கப்பட்ட எண்ணெயில் இருந்து பிரித்தெடுக்கப்பட்டது. 1854 ஆம் ஆண்டில் இத்தாலிய வேதியியலாளர் லுாகி சியோசா (1828-1889) ஆய்வகத்தில் தொகுப்பு முறையில் தயாரிக்கப்பட்டது.  
இயற்கையில் கிடைக்கக்கூடிய விளைபொருளானது மாறுபக்க சின்னமால்டிகைடாக உள்ளது. இந்த மூலக்கூறு பென்சீன் வளையத்துடன் இணைந்துள்ள ஒரு நிறைவுறா ஆல்டிகைடைக் கொண்டுள்ளது. இதன் காரணமாக, இந்தச் சேர்மமானது அக்ரோலின் சேர்மத்தின் வழிப்பொருளாகக் கருதப்படுகிறது. இதன் நிறமானது π → π* நிலைமாற்றத்தின் காரணமாகத் தோன்றியது எனலாம். அக்ரோலினோடு ஒப்பிடும் போது காணப்படும் அதிகப்படியான ஒன்று விட்டு ஒன்று அமைந்திருக்கும் π பிணைப்பின் தன்மை கண்ணுக்குப் புலனாகும் ஒரு நிறத்திற்குரிய ஆற்றல் வெளிப்பாட்டுடன் தொடர்புடையதாக உள்ளது.
# சின்னமால்டிகைடு

## அமைப்பு மற்றும் தொகுப்பு முறை

### உயிரியத்தொகுப்புமுறை

சின்னமால்டிகைடின் உயிரியத் தொகுப்புமுறையானது, பினைல்அலனைன் அம்மோனியா லையேசு (PAL) இன் செயல்பாட்டால் L-பினைல்அலலனைனின் அமீன் நீக்க வினையின் மூலமாக சின்னமிக் அமிலமாக மாறும் படியிலிருந்து தொடங்குகிறது. PAL ஆனது இந்த வினையை ஆக்சிசனேற்றமற்ற அமீன் நீக்க வழிமுறையில் இந்த வினையை வழிப்படுத்துகிறது. இந்த அமீன் நீக்கமானது PAL இன் MIO புரோசுதெடிக் தொகுதியின் தன்மையைச் சார்ந்துள்ளது. பினைல்அலனைன் அம்மோனியா லையேசு (PAL) மாறுபக்க சின்னமிக் அமிலம் தோன்றுவதற்கு வழிவகுக்கிறது.  
இரண்டாவது படிநிலையில், 4-கௌமாரேட்: CoA லிகேசு (4CL) சின்னமிக் அமிலத்தை ஒரு அமில-தயால் லிகேற்றத்தின் மூலமாக, சின்னமோயில் CoA ஆக மாற்றுகிறது. 4CL ஆனது ATP ஐ சின்னமோயில் CoA உருவாக்க வினையின் வினைவேகமாற்றியாகப் பயன்படுத்திக்கொள்கிறது. 4CL இந்த வினையை இரண்டு படிநிலைகளில் நிகழச் செய்கிறது. 4CL ஒரு ஐதராக்சிசின்னமேட்டு-AMP நீரிலியை உருவாக்குகிறது. இதைத் தொடர்ந்து அசைல் அடினைலேட்டின் கார்போனைல் தொகுதியைக் கருக்கவர் காரணி கொண்டு தாக்கும் வினையானது நிகழ்கிறது.  
சின்னமாயில்-CoA ஆனது NADPH ஆல் ஒடுக்கப்படும் வினையில் CCR (சின்னமாயில் -CoA ரெடக்டேசு) வினைவேகமாற்றியாகப் பயன்பட்டு சின்னமால்டிகைடை உருவாக்குகிறது.
# சின்னமால்டிகைடு

## அமைப்பு மற்றும் தொகுப்பு முறை

### தொகுப்பு முறை

பல விதமான ஆய்வகத் தொகுப்பு முறைகள் இருந்தாலும், கறுவா மரப்பட்டைகளிலிருந்து பெறப்படும் எண்ணெயை கொதிநீராவிமுறைக் காய்ச்சி வடிப்பு மூலம் சின்னமால்டிகைடைப் பெறும் முறையே மிகவும் இலாபகரமான முறையாகும். இந்தச் சேர்மமானது இதனை ஒத்த சேர்மங்களான சின்னமைல் ஆல்ககால், (சின்னமால்டிகைடின் ஆல்ககால்), ஆனால், முதல் தொகுப்பு முறையானது பென்சால்டிகைடு மற்றும் அசிட்டால்டிகைடின் ஆல்டால் குறுக்கத்தைப் பயன்படுத்தி உருவாக்கப்பட்டதாகும்.
# சுஜாதா ராம்தோரை

**சுஜாதா ராம்தோரை** கனடாவின் பிரித்தானிய கொலம்பியா பல்கலைக் கழகத்தில் கணிதப் பேராசிரியராகவும், கனடா ஆராய்ச்சிக் கழகத் தலைவராகவும் பணியாற்றி வருகிறார். முன்னர் டாடா அடிப்படை ஆராய்ச்சி நிறுவனத்தில் பேராசிரியர் பணியாற்றினார், ராம்தோரை இவாசாவா கோட்பாட்டின் மீதான தனது பணிக்காக நியமிக்கப்பட்ட ஒரு இயற்கணித எண் கோட்பாட்டாளர் ஆவார். 2006 ஆம் ஆண்டில் கௌரவமான ஐ.சி.டி.பீ. ராமானுஜன் பரிசு வென்ற முதல் இந்தியராகவும், சாந்தி சவரூப் பட்த்நகர் விருது வென்றவரும் இவரே. இந்திய அரசாங்கத்தால் 2004 இல் விஞ்ஞான ஆராய்ச்சி துறையில் கவுரவிக்கப்பட்டார். அவர் 2007 முதல் 2009 வரை தேசிய அறிவு சார்ந்த ஆணையத்தின் உறுப்பினராக இருந்தார். 2009 ஆம் ஆண்டு முதல் பிரதமரின் அறிவியல் ஆலோசனைக் குழுவில் உறுப்பினராகவும் தேசிய உறுப்பினராகவும் உள்ளார். புனேவில் உள்ள இந்திய கல்வி அறிவியல் மற்றும் ஆராய்ச்சி நிறுவனத்தில் ஒரு துணைப் பேராசிரியர் பதவி வகித்தார்.
# சுஜாதா ராம்தோரை

## கல்வி

பெங்களூரில் உள்ள புனித சேவியர் கல்லூரியில் 1982 ஆம் ஆண்டில் அவர் தனது பி.எஸ்.சி.வை நிறைவு செய்தார். பின்னர் விஞ்ஞானத்தில் எம்.எஸ்.சி. பட்டப்படிப்பை 1985 இல் அண்ணாமலை பல்கலைக்கழகத்தில் தொலைதூர அஞ்சல் வழிக் கல்வி மூலம் நிறைவு செய்தர். பின்னர் அவர் டாடா அடிப்படை ஆராய்ச்சி நிறுவனத்திற்கு சென்று 1992 ல் ராமன் பரிமலாவின் மேற்பார்வையின் கீழ் தனது முனைவர் பட்டத்தைப் பெற்றார்.
# சுஜாதா ராம்தோரை

## கணிதத்திற்கு பங்களிப்பு

கோட்ஸ், ஃபுகாயா, கதோ மற்றும் வெனாஜோப் ஆகியோருடன் இணைந்து இவாசாவா கோட்பாட்டின் முக்கியத்துவம் வாய்ந்த பொருளின் அடிப்படையில். ஒரு பரிமாற்றமின்மை பதிப்பை அவர் உருவாக்கினார். [7] ஒரு பெரிய ஜப்பானிய கணிதவியலாளரான கென்சிச்சி இவாசாவாவின் படைப்புகளில் இவாசாவா கோட்பாட்டின் தோற்றம் உள்ளது. [8]
# சுஜாதா ராம்தோரை

## ஆசிரியர் நிலை

- நிர்வாக இயக்குநர், எண் கோட்பாட்டின் சர்வதேச இதழ்
- ஆசிரியர், ராமானுசன் கணித சமுதாய இதஶ்
- இணை ஆசிரியர், கணிதவிளக்கங்கள்
# ச. ஆ. பவானி தேவி

**சந்தலவதா ஆனந்த சுந்தரராமன் பவானி தேவி** (*Chadalavada Anandha Sundhararaman Bhavani Devi*) இந்திய வாள்வீச்சு வீராங்கனை ஆவார். பரவலாக சி. ஏ. பவானி தேவி என அறியப்படுகிறார். 1993 ஆம் ஆண்டு ஆகத்து மாதம் 27 ஆம் தேதியன்று இவர் பிறந்தார். 2020 ஆம் ஆண்டு நடைபெற்ற கோடைகால ஒலிம்பிக்கு போட்டிக்கு தகுதி பெற்ற பிறகு ஒலிம்பிக்கிற்கு தகுதி பெற்ற முதல் இந்திய வாள் வீச்சு வீராங்கனை என்ற சிறப்பு இவருக்கு கிடைத்தது. இராகுல் திராவிட் தடகள வழிகாட்டல் திட்டத்தின் மூலம் கோசுபோட்சு அறக்கட்டளை இவருக்கு ஆதரவளித்தது. 2023 ஆம் ஆண்டு நடைபெற்ற போட்டியில் வெண்கலப் பதக்கத்தை வென்றதன் மூலம் ஆசிய வாள்வீச்சு வெற்றியாளர் போட்டியில் பதக்கம் வென்ற முதல் இந்திய வீராங்கனை என்ற சிறப்பும் இவருக்கு கிடைத்தது.
# ச. ஆ. பவானி தேவி

## ஆரம்பகால வாழ்க்கை

பவானி தேவி தமிழ்நாட்டின் சென்னையில் பிறந்தார். இவரது தந்தை ஆந்திரப் பிரதேசத்தின் கிழக்கு கோதாவரி மாவட்டத்தில் உள்ள சமல்கோட்டு நகரத்தைச் சேர்ந்த தெலுங்கு குடும்பத்தைச் சேர்ந்தவர். அவர் இறுதியில் சென்னைக்கு குடிபெயர்ந்தார். தந்தை ஒரு மதபோதகர், தாய் ஓர் இல்லத்தரசி என்பது இவர் குடும்பப் பின்னணியாகும். பவானி தேவி தனது விளையாட்டு வாழ்க்கையை 2004 ஆம் ஆண்டில் தொடங்கினார். சென்னை, முருக தனுசுகோடி பெண்கள் மேல்நிலைப் பள்ளியில் தனது பள்ளிப் படிப்பை முடித்தார். பின்னர் சென்னையிலுள்ள புனித வளனார் பொறியியல் கல்லூரியில் பயின்றார். கேரளாவின் தலச்சேரியில் உள்ள அரசு பிரென்னன் கல்லூரியில் வணிக நிர்வாகப் படிப்பை முடித்தார்.  
2004 ஆம் ஆண்டில், பள்ளி அளவில் வாள்வீச்சுக்கு அறிமுகமானா. 10 ஆம் வகுப்பு முடித்த பிறகு, கேரளாவின் தலச்சேரியில் உள்ள இந்திய விளையாட்டு ஆணையத்தின் பயிற்சி மையத்தில் சேர்ந்தார். 14 ஆவது வயதில், துருக்கியில் நடந்த தனது முதல் பன்னாட்டுப் போட்டியில் தோன்றினார். அங்கு மூன்று நிமிடங்கள் தாமதமாக வந்ததற்காக கருப்பு அட்டை பெற்றார். 2010 ஆம் ஆண்டு பிலிப்பைன்சு நாட்டில் நடந்த ஆசிய வெற்றியாளர் போட்டியில் வெண்கலப் பதக்கத்தைப் பெற்றார்.
# ச. ஆ. பவானி தேவி

## போட்டிகளும் பதக்கங்களும்

2009 ஆம் ஆண்டு மலேசியாவில் நடைபெற்ற பொதுநலவாய வெற்றியாளர் போட்டியில் வெண்கலப் பதக்கத்தை வாங்கி பவானி பதக்க வேட்டையைத் தொடங்கினார். 2010 ஆம் ஆண்டு தாய்லாந்தின் பன்னாட்டு திறந்த நிலை போட்டியில் ஓபனில் பவானி வெண்கலப் பதக்கம் வென்றார். பிலிப்பீன்சு நாட்டில் 2010 ஆம் ஆண்டில் நடைபெற்ற ஆசிய படைவீரர்களுக்கான ஆசிய வெறறியாளர் போட்டி, மங்கோலியாவின் உலன்பாதரில் 2015 ஆம் ஆண்டில் நடைபெற்ற 23 வயதுக்கு உட்பட்டவர்களுக்கான ஆசிய வெற்றியாளர் போட்டி, மற்றும் 2015 ஆம் ஆண்டில் பெல்சியம் நாட்டில் நடைபெற்ற பிளெமிசு திறந்தநிலை போட்டி ஆகியவற்றில் தொடர்ந்து வெண்கலப் பதக்கங்களை வென்றார்.  
2014 ஆம் ஆண்டு பிலிப்பீன்சு நாட்டில் நடைபெற்ற 23 வயதுக்குட்பட்டவர்களுக்கான ஆசிய வெற்றியாளர் போட்டியில் வெள்ளிப் பதக்கம் வென்ற முதல் இந்தியர் என்ற பெருமையை பவானி தேவி பெற்றார். இவ்வெற்றிக்குப் பிறகு , தமிழ்நாடு முதலமைச்சர் செயலலிதா, பவானி தேவி அமெரிக்காவில் பயிற்சி பெறுவதற்காக அவருக்கு மூன்று லட்சம் ரூபாய் நிதியுதவியாக வழங்கினார்.  
2015 ஆம் ஆண்டில், இராகுல் திராவிட் தடகள வழிகாட்டித் திட்டத்திற்காக ' கோ விளையாட்டு அறக்கட்டளை தேர்ந்தெடுத்த 15 விளையாட்டு வீரர்களில் இவரும் ஒருவரானார்.  
செர்சி தீவில் 2012 ஆம் ஆண்டு நடைபெற்ற பொதுநலவாய வெற்றியாளர் போட்டியிலும், 2014 ஆம் ஆண்டு இத்தாலியில் நடைபெற்ற தசுகனி கோப்பை போட்டியிலும் பவானி தங்கப் பதக்கங்களை வென்றார். இரெய்காவிக்கில் 2016 ஆம் ஆண்டு நடைபெற்ற வைகிங் கோப்பை போட்டியில் ஐந்தாவது இடம் பிடித்தார். பெல்சியத்தில் 2019 ஆம் ஆண்டு போட்டியில், அசர்பைசானைச் சேர்ந்த பாசுடா அன்னாவிடம் தோல்வியடைந்த பிறகு, பெண்களுக்கான தனிநபர் பிரிவில் வெள்ளிப் பதக்கம் வென்றார்.  
கான்பெராவில் நடைபெற்ற மூத்தோர் பொதுநலவாய வாள்வீச்சு வெற்றியாளர் போட்டியில் தங்கப் பதக்கம் வென்றார். இந்த சிறப்பைப் பெற்ற முதல் இந்தியர் என்ற வரலாற்றைப் படைத்தார். அரையிறுதியில் இசுக்காட்லாந்தைச் சேர்ந்த கேட்ரியோனா தாம்சனை தோற்கடித்தார், பின்னர் இங்கிலாந்தின் எமிலி ருவாக்சை தோற்கடித்தார்.  
இத்தாலியிலும், கேரளாவின் தலச்சேரியில் உள்ள இந்திய விளையாட்டு ஆணையத்திலும் பயிற்சி பெறுகிறார்.  
2021 ஆம் ஆண்டு டோக்கியோவில் நடைபெற்ற ஒலிம்பிக் போட்டியில் கலந்து கொண்டு இரண்டாவது சுற்று வரை முன்னேறினார். உலக வாள் வீச்சு தரவரிசையில் பவானி தேவி 42 ஆவது இடத்தில் உள்ளார். 2021 ஆம் ஆண்டு பவானி தேவிக்கு அர்ச்சுணா விருது வழங்கப்பட்டது.
# சைக்காலஜி டுடே

**சைக்காலஜி டுடே** என்பது அமெரிக்காவில் வெளிவரும் ஆங்கில இரு மாத ஒரு முறை இதழ் ஆகும்.
சிக்காகோ பல்கலைக் கழகத்தில் படித்து ஆய்வுப் பட்டம் பெற்ற நிக்கலஸ் சார்னி என்பவர் இந்த இதழை 1967 மே மாதம் முதல் ஆசிரியர் பொறுப்பில் இருந்து வெளியிட்டார்.  
மனிதர்களின் நடத்தை இயல்புகள், நரம்பியல், பாலியல் பெற்றோர்களின் கவலை, குழந்தை வளர்ப்பு முறைகள் போன்ற
பல்வேறு உளவியல் தொடர்பான கட்டுரைகள் இந்த இதழில் இடம் பெறுகின்றன.  
பல்வேறு உளவியல் நிபுணர்கள், மன நோயியல் மருத்துவர்கள் மாந்தவியல் அறிஞர்கள், சமூகவியலாளர்கள், அறிவியல் இதழாளர்கள் இந்த சைக்காலாஜி டுடே இதழில் கட்டுரைகள் எழுதினார்கள். இதன் தற்போதைய முதன்மை ஆசிரியர் கஜா பெரினா என்னும் பெண்மணி ஆவார்.
# சுனிதா நரேன்

**சுனிதா நரேன்** *(Sunita Narain)* ஓர் இந்திய சுற்றுச்சூழல் மற்றும் அரசியல் ஆர்வலர் ஆவார், அகிம்சை, சமூக நீதி மற்றும் அடிமட்ட சனநாயகத்தில் வேரூன்றிய சமுதாயத்தை உருவாக்குவதை நோக்கமாகக் கொண்ட அரசியல் பாதையின் ஆதரவாளரும் ஆவார். இந்தியாவை அடிப்படையாகக் கொண்ட ஆராய்ச்சி நிறுவனமான அறிவியல் மற்றும் சுற்றுச்சூழல் மையத்தின் பொது மேலாளராக பதவி வகித்தார். மேலும் சுற்றுச்சூழல் தகவல் தொடர்பு சங்கத்தின் இயக்குநராகவும், டவுன் டு எர்த் என்ற ஓர் ஆங்கில இதழின் ஆசிரியராகவும் இருந்து வருகிறார்.  
ஆங்கில இதழான 'டைம்' இதழ் 2016 ஆம் ஆண்டு வெளியிட்ட செல்வாக்கு மிகுந்த 100 நபர்கள் என்ற பட்டியலில் சுனிதா நரேனும் இடம்பெற்றார் .
# சுனிதா நரேன்

## பணிகள்

தில்லி பல்கலைக்கழகத்தில் தன்னுடைய படிப்பை முடித்த சுனிதா நரேன் அறிவியல் மற்றும் சுற்றுச் சூழல் நடுவத்தின் நிறுவனரான அனில் அகர்வால் (சுற்றுச்சூழலியலாளர்) என்பவருடன் இணைந்து 1982 ஆம் ஆண்டில் அறிவியல் மற்றும் சுற்றுச் சூழல் நடுவத்தில் பணி புரியத் தொடங்கினார். 1985 இல் இந்தியச் சூழலியல் அறிக்கை ஒன்றை பிறருடன் இணைந்து தயாரித்த சுனிதா பின்னர் காடுகள் மேலாண்மை பற்றிய ஆய்வுகளில் ஈடுபட்டார். இத்திட்டத்திற்காக அவர் இந்தியா முழுக்க பயணம் செய்தார். இப்பயணத்தின் போது நாட்டின் இயற்கை வளங்களை மக்கள் எவ்வாறு நிர்வகிக்கின்றனர் என்பதை புரிந்து கொள்ளும் முயற்சியில் அவர் ஈடுபட்டார். 'பசுமை கிராமங்களை நோக்கி' என்னும் பொருண்மையில் அனில் அகர்வாலுடன் சேர்ந்து 1989 ஆம் ஆண்டு இருவரும் ஒரு கட்டுரையை எழுதினர். உள்ளாட்சிச் சுதந்திரமும் நிலைத்த வளர்ச்சியும் இக்கட்டுரையின் பொருளாக அமைந்திருந்தன. அறிவியல் மற்றும் சுற்றுச் சூழல் நடுவத்தில் இருந்த காலத்தில் சுனிதா சுற்றுச்சூழலுக்கும் வளர்ச்சிக்கும் இடையிலான தொடர்புகளை ஆய்வு செய்து கற்றுக் கொண்டார். சுற்றுச் சூழல், வளர்ச்சி ஆகியவை தொடர்பான விழிப்புணர்வு மக்களுக்கு அவசியம் என்பதை உணர்ந்து அவற்றை மக்கள் மத்தியில் பரப்ப முயன்றார். சுற்றுச் சூழல், வளர்ச்சி ஆகியவை தொடர்பான விழிப்புணர்வு மக்களுக்கு அவசியம் என்பதை உணர்ந்து அவற்றை மக்கள் மத்தியில் பரப்ப முயன்றார். 2012 ஆம் ஆண்டில், அவர் 7 வது நிலை இந்திய சுற்றுச்சூழல் அறிக்கைகள், கழிவுகள், நகர்ப்புற இந்தியாவின் நீர் வழங்கல் மற்றும் மாசுபாடு பற்றிய பகுப்பாய்வு ஆகியனவற்றை பற்றி எழுதினார்.  
சுனிதா நிறுவனத்தில் பணியாற்றிய காலத்தில் அறிவியல் மையத்திற்குத் தேவைப்படும் மேலாண்மை மற்றும் நிதி ஆதரவு அமைப்புகளை உருவாக்கினார். இந்நிறுவனத்தில் 100 ஊழியர்கள் உறுப்பினர்கள் பனியாற்றினர். இவர்களின் சுயவிவரத்தை கொண்ட நிரல் சிறப்புத் தன்மை வாய்ந்ததாக இருந்தது. 1990 களின் முற்பகுதியில் அவர் உலக சுற்றுச்சூழல் பிரச்சினைகள் தொடர்பான நிகழ்வுகளில் பங்கேற்றார். ஓர் ஆராய்ச்சியாளர் மற்றும் வழக்கறிஞராக இப்பணிகளில் அவர் ஈடுபட்டார். அவரது ஆராய்ச்சி ஆர்வங்கள் பரந்த அளவிலானவையாக விரிந்திருந்தன. உலகளாவிய ஜனநாயகம், காலநிலை மாற்றம் குறித்த சிறப்பு கவனம், உள்ளாட்சி சனநாயகத்தின் தேவை உள்ளிட்ட அம்சங்களை இவரது ஆய்வுகள் மையமாகக் கொண்டிருந்தன. இம்மையப் பொருளின் அடிப்படையில் காடு சார்ந்த ஆதார மேலாண்மை மற்றும் நீர் தொடர்பான பிரச்சினைகள் ஆகியவற்றில் அவர் அக்கறையுடன் பணியாற்றினார். தேசிய அளவிலும் அனைத்துலக அளவிலும் நரேன் சமூக அக்கறையுடன் தொடர்ந்து செயல் திறனுடன் பங்கேற்றார் . ஏழைகளின் சுற்றுச்சூழலில் இருந்து கற்றல் என்பது நமது பொது எதிர்காலத்தை கட்டமைக்கும் என்பது அச்சொற்பொழிவின் சாரம்சமாகும்
# சுனிதா நரேன்

## மிதிவண்டி விபத்து

2013 ஆம் ஆண்டு அக்டோபர் 20 ஞாயிற்றுக்கிழமை காலையில் அனைத்திந்திய மருத்துவ அறிவியல் நிறுவனத்திற்கு அருகில் நரேன் மிதிவண்டியில் சென்று கொண்டிருந்த போது விபத்து ஏற்பட்டது. அப்போது அவர் கிரீன் பார்கில் உள்ள தனது வீட்டிலிருந்து லோதி பூங்காவிற்கு காலை நேரத்தில் சென்று கொண்டிருந்தார். விரைவாக வந்து கொண்டிருந்த கார் ஒன்று அவர் மேல் மோதிவிட்டு சென்றது. காரின் ஓட்டுநர் வண்டியை நிறுத்தாமல் சென்று விட்டார். நரேன் அருகிலிருந்த அனைத்திந்திய மருத்துவ அறிவியல் நிறுவனத்திற்கு வழிப்போக்கர் ஒருவரால் கொண்டு செல்லப்பட்டார். முகத்தில் காயங்கள் மற்றும் எலும்பியல் காயங்களால் நரேன் பாதிக்கப்பட்டார் .
# சுனிதா நரேன்

## 2016 சொற்பொழிவு

பிபோர் தி பிளட் என்ற ஆவணப்படத்தில் நரேன் லியனார்டோ டிகாப்ரியோவுடன் தோன்றி இந்தியாவில் பருவமழைக்கால காலநிலை மாற்றத்தின் தாக்கத்தைப் பற்றி பேசினார், அது விவசாயிகளை எப்படி பாதிக்கிறது என்பதைப் பற்றி எடுத்துக் கூறினார். கொகா கோலா, பெப்சிகோ ஆகிய குழுமங்களின் குளிர் நீர்மங்களில் புச்சி மருந்துகள் தாக்கம் உள்ளதைச் சுட்டிக்காட்டி, அரசு இதைக் கட்டுப்படுத்தவேண்டும் என்று சுனிதா நரேன் கூறினார். இதன் விளைவாக சில மாநில அரசுகள் அந்தக் குளிர் நீர்மங்களைத் தடைப்படுத்தின.
# சுனிதா நரேன்

## வெளியீடுகள்

- 1989 இல் சுனிதா நிலையான வளர்ச்சிக்கு உள்ளாட்சி சனநாயக பங்கேற்பை வலுப்படுத்தும் பசுமை கிராமங்களை நோக்கி என்ற இதழை இணை ஆசிரியராக 1989 இல் சுனிதா நரேன் வெளியிட்டார்.
- 1991 ஆம் ஆண்டில் சமச்சீரற்ற உலகில் புவி வெப்பமாதல் வெளியீட்டில் இணை ஆசிரியராக இருந்தார்.
# சுனிதா நரேன்

## பெற்ற விருதுகள்

- பிற துறைகளுக்கான பத்மசிறீ விருது (2005)
- சிடாக் ஓம் வாட்டர் பரிசு (2005)
- கல்கத்தா பல்கலைக்கழகம் வழங்கிய அறிவியல் முனைவர்-மதிப்புறு பட்டம் (2009)
- ராஜ லட்சுமி விருது (2009)
- டைம் இதழின் செல்வாக்குள்ள நூறு மனிதர்கள் பட்டியலில் ஒருவர் (2016)
- ஐஏஎம்சிஆர் பருவ மாற்றம் தகவல் ஆய்வு விருது (2016)
# அசிட்டோபீனைடு

**அசிட்டோபீனைடு** *(Acetophenide)* என்பது கரிம வேதியியலில் ஒரு வேதி வினைக்குழு ஆகும். ஒரு டையாலினின் வளைய கீட்டாலுடன் அசிட்டோபீனோன் இக்குழுவில் இடம்பெற்றுள்ளது . ஆல்கெசுடோன் அசிட்டோபீனோனிலும் (டையைதராக்சிபுரோகெசுட்ரோன் அசிட்டோபீனைடு) ஆம்சினாபைடிலும் (டிரையாம்சினோலோன் அசிட்டோபீனைடு) இச்சேர்மத்தைக் காணமுடிகிறது .
# அசிட்டோபீனைடு

## இவற்றையும் காண்க

- அசிட்டோனைடு
- அக்ரோலீனைடு
- அமினோபென்சால்
- வளையபென்டனோனைடு
# ஆடுதுறை - 1 (நெல்)

**ஏ டி டீ - 1** (*ADT 1*) பிரபலமாக **சிவப்பு சிறுமணி** (*Red Sirumani*) என்றழைக்கப்படும் இந்த நெல் வகை, நல் விதைத் தேர்வு (*Pureline*) முறையில் உருவாக்கப்பட்ட தமிழ்நாட்டின் நெல் வகையாகும்.
# ஆடுதுறை - 1 (நெல்)

## வெளியீடு

தமிழக தஞ்சை மாவட்டத்தின், ஆடுதுறையில் அமைந்துள்ள தமிழ்நாடு நெல் ஆராய்ச்சி நிறுவனம் (*TRRI*), 1925 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.
# ஆடுதுறை - 1 (நெல்)

## சாகுபடி

நீர்ப்பாசன வசதியுள்ள தமிழகத்தின் தஞ்சை, மற்றும் தென் ஆற்காடு மாவட்டங்களில், சாகுபடி செய்ய உகந்தப் பகுதியாக கூறப்படும் ஆடுதுறை - 1 நெல் வகை, புதுச்சேரி ஒன்றியப் பகுதியிலும் சாகுபடி செய்ய பரிந்துரைக்கப்படுகிறது.
# ஆடுதுறை - 1 (நெல்)

## சிறப்புப் பண்புகள்

- இந்த நெல் இரகம் ஒரு ஏக்கருக்கு 3400 கிலோவரை (* 3.4 t/ha*) மகசூல் தரக்கூடியது.
- இதன் தானியமணிகள் தடித்து குட்டையாக உள்ளது.
- இந்நேல்லின் அரிசி, வெள்ளை நிறத்தில் காணப்படுகிறது.
# ஆடுதுறை - 1 (நெல்)

## இவற்றையும் காண்க

- பாரம்பரிய நெல்
- இயற்கை வேளாண்மை
- வேளாண்மை
# சர்வோதயக் கல்வி

**நயி தாலிம்** அல்லது **சர்வோதயக் கல்வி** (Nai Talim (இந்தி: नई तालीम, உருது: نئی تعلیم) என்பது அறிவும் உழைப்பும் தனித்தனியானவை அல்ல என்பதைக் கூறும் ஒரு கொள்கையாகும். இந்தக் கல்வியியல் கொள்கையின் அடிப்படையில் அதே பெயரில் ஒரு கல்விப் பாடத்திட்டத்தை மகாத்மா காந்தி ஊக்குவித்தார்.  
இந்தச் சொற்றொடர் 'அனைவருக்கும் அடிப்படைக் கல்வி' என மொழிபெயர்க்கப்படுகிறது. இருப்பினும், இது பல பொருள்களைக் கொண்டதாக உள்ளது. இது ஆங்கிலக் கல்வி முறையுடனும், காலனித்துவத்துடனும் காந்திக்கு ஏற்பட்ட அனுபவங்களிலிருந்து உருவாக்கப்பட்டது. அந்த வகையில் ஆங்கிலேயக் கல்விமுறையான மெக்காலே கல்வி, இந்தியக் குழந்தைகளை நேரடியான சமுதாயச் சூழ்நிலையிலிருந்தும் உடல் உழைப்பிலிருந்தும் பிரித்துவிடுவதையும், அரசுக்கும் தனியாருக்கும் பணியாளர்களாக குமாஸ்தாக்களை உருவாக்கும் கல்வி முறையாக இருப்பதைக் கண்டார். மேலும், இதனால் புதிய உயரடுக்கு வர்க்கத்தை உருவாக்கி உடல் உழைப்பிலிருந்தும் அவர்களைப் பிரித்து விடுகிறதை உணர்ந்தார். காந்தியக் கல்வி முறையானது குழந்தைகள் தங்கள் கைவண்ணத்தையும் கற்பனைத் திறனையும் காட்டும் தொழில் பட்டறைகளை அறிமுகம் செய்யும் கல்வியாக இருந்தது.  
தனது கல்வித் திட்டத்தை மூன்றே வாசகங்களில் காந்தி விளக்கினார். ‘வாழ்க்கைக்கான கல்வி; வாழ்க்கை மூலம் கல்வி; வாழ்க்கை முழுவதும் கல்வி’ என்பவையே அவை. காந்தியக் கல்வியின் அடிப்படை தனி மனிதர்களைச் சமுதாயத்துக்குப் பயனுள்ளவர்களாக மாற்றுவதாகும்.
# சர்வோதயக் கல்வி

## கல்வி

காந்தியின் இந்தக் கல்வி மாதிரியானது, சமூக ஒழுங்கைப் பற்றிய அவரது மாற்றுப் பார்வையை நோக்கியதாக இருந்தது: "எனவே, காந்தியின் ஆதாரக் கல்வி, சிறிய அளவிலான தற்சார்பு சமூகங்களைக் கொண்ட ஒரு சிறந்த சமூகம் எனும் அவரது கருத்துருவாக்கமாகும். அத்தகைய சமூகத்தில் இருக்கும் ஒரு குடிமகன் கடின உழைப்பாளியாகவும், சுயமரியாதையும், தாராள மனப்பான்மையும் கொண்ட தனிமனிதராக இருக்க வேண்டும் எனக் கருதினார். ஆசிரியர்களும் வெறுமனே பாடத்திட்டங்களைக் கற்பிப்பவராக மட்டுமல்லாது ஆழ்ந்து சிந்திப்பவர்களாகவும் மாணவர்களுடன் உரையாடுபவர்களாகவும் இருக்க வேண்டும் எனவும் கூறுகிறார். "தன் மாணவர்களிடமிருந்து கற்றுக்கொள்ளாதவர் பயனற்றவராவார்" எனக் கூறுகிறார். ஓர் உண்மையான ஆசிரியர் தன்னைத் தன் மாணவர்களின் மாணவராகக் கருதி மாணவர்களுக்குக் கற்பித்தால், அவர்களிடமிருந்து அதிக நன்மைகளைப் பெறுவீர்கள்" என ஆசிரியர்கள் குறித்து காந்தி கூறுகிறார்.  
காந்தியின் சீடரான வினோபா பாவே, சமூக மாற்றத்திற்கான ஒரு வழிமுறையாக இந்தக் கருத்தைப் பின்வருமாறு மேம்படுத்தினார்: இக்கருத்தின் முக்கிய அம்சம் கற்றல் மற்றும் கற்பித்தல், அறிவு மற்றும் வேலை ஆகியவற்றுக்கு இடையேயான வேறுபாடுகளைக் கடப்பதாகும். ஆசிரியருக்கும் மாணவருக்கும் இடையிலான உறவை மறுவரையறை செய்ய வேண்டியதன் அவசியத்தை வினோபா பின்வருமாறு வரையறுக்கிறார் "ஓர் ஆசிரியர் என்பவர் ஊதியத்திற்காக மட்டுமே கற்பிப்பவராக அல்லாமலும் திறனை வெளிப்படுத்தும் நோக்கில் செயல்படுபவராகவும் இருக்க வேண்டும். அதே சமயத்தில், மாணவர்கள் ஆசிரியர்களுடன் இணைந்து வாழ்வதற்கும், பணி செய்வதற்கும், வாழ்வில் முன்னேறுவதற்காகவும் கல்வி கற்க வேண்டும். ஆசிரியர்களும் மாணவர்களும் தங்களைச் சக ஊழியர்களாகக் கருத வேண்டும் எனக் கூறினார். இதன்மூலம் மாணவர்கள் அறநெறியியல், வாழ்க்கை முறை, வாழ்வியல் திறன் உள்ளிட்ட திறன்களைப் பெறுவர் எனக் கருதினார்.